Эликар

Эликар (элик. Илагар, Лагар) — бинедилай Азербайжандин Къуба райондин кьакьан сувун Элик хуьряй тир дегь Алпандин бицӀи халкьарикай сад. Нах-дагъустандин халкьарин группадин лезги халкьарин хзандиз талукь я. Милли жигьетдай эликриз виридалайни мукьва халкь къирицӀар я. ==Малуматар== 2004 йисуз французви кавказовед Жиль Отьеди Париждин Университетда вичин «КъирицӀ чалан элик нугъат» тӀвар алай диссертация хвенай Authier G. Grammaire kryz (Langue caucasique d’Azerbaïdjan, dialecte d’Alik). Paris: Peeters, 2009. 431 p. ISBN 978-90-429-2315-7. Элик хуьруьн эгьлиди азербайжандин журналистрихъ галаз авур эхтилатда икӀ лагьанай: «...элик чӀал анжах Элик хуьруьн 300-ев агакьана агьалидиз чизва. И чӀалал хуьре анжах кьуьзуьбур рахазва, жегьилар азербайжан чӀалал элячӀнава. Чпиз илагар ва я лагар лугьудай эликвияр дегь Алпандин тайифайрин дуьз несилар я. Чи хуьре цин къуюяр эгъведайла пуд-кьуд къатарин дегь чӀаван сурар дуьздал акъатнай. Чи хуьр гзаф дегь хуьр я, хуьруьн тарих ва ам мус ва ни кутунвайдиятӀа малум туш. Совет береда Хъачмаз ва Къуба райондин арандиз куьч хьана цӀийи хуьрер кутур эликар фадлай чкадин агьалидихъ галаз акахьна азербайжанариз элкъвенва. Мукьвавилиз килигна чаз гьакӀни къирицӀарни лугьузва. Элик чӀалаз гьапут чӀал гзаф мукьва, ингье за гьапут чӀал михьиз гъавурда акьазва. Зи чӀехи мурад я чи хуьре элик чӀалан мектеб ахъаюн, гьа мектебда зун жув муаллимвиле кӀвалахдай...» Аквадай гьалайрай, эликар терг жезвай миллет я. Гьукуматди абуруз чӀал хведай къулай шартӀар тешкил тавуртӀа, кьве несилдилай и бицӀи ва дегь лезги халкь дуьньядин винелай гел амачиз квахьда. == Баянар == == ЭлячӀунар == * Чи чӀалал 50 кӀвале рахазвайди я Категория:Азербайжандин халкьар Категория:Лезги халкьар Категория:Нах- дагъустандин халкьар Категория:Эликар